Себастиан Куртс

**Себастиян Куртс** (; тав. 27 августи 1986, Вена, Австрия) — сиёсатмадор ва арбоби давлатии Австрия. Кантслери федералии Австрия аз 18 декабри соли 2017 то 27 майи соли 2019 ва аз 7 январи соли 2020 то имрӯз. Қаблан, ӯ ба ҳайси вазири корҳои хориҷии Австрия кор кардааст (2013—2017). Раиси Ҳизби Халқии Австрия аз соли 2017.

## Солҳои аввал ва таҳсил
Себастян Куртс дар оилаи муҳандис ва муаллим ба дунё омадааст ва дар маҳаллаи 12-уми Вена, Майдлинг ба воя расидааст, ки то ҳол дар он ҷо зиндагӣ мекунад . Ӯ соли 1996 ба гимназияи федералии Эрлгаз дохил шуда, пас аз супоридани имтиҳони ниҳоӣ дар соли 2004, хидмати ҳатмии ҳарбиро дар солҳои 2004—2005 ба итмом расонид. Пас аз он ба факултаи ҳуқуқшиносии Донишгоҳи Вена дохил шуд . Ҳангоми таъйин шуданаш ба вазифаи котиби давлатӣ оид ба ҳамгироӣ дар соли 2011, ӯ дар семестри сенздаҳуми таҳсилаш буд.

## Фаъолият

### Оғози фаъолияти сиёсӣ
Куртс дар синни 17-солагӣ ба созмони ҷавонони Ҳизби халқии Австрия пайваст ва дар 23-солагӣ кумитаи онро дар Вена роҳбарӣ кард. Соли 2009 вай раиси созмони ҷавонони ҲХА интихоб шуд. Аз соли 2010 то 2011, Куртс узви Шӯрои шаҳри Вена буд.

Моҳи апрели соли 2011 Куртс ба вазифаи навтаъсиси Котиби давлатии ҳамгироӣ (қисми Вазорати федералии корҳои дохилии Австрия) таъйин карда шуд. Дар интихоботи умумӣ дар Австрия дар соли 2013, ӯ ба Шӯрои Миллии Австрия интихоб шуд.

### Вазири корҳои хориҷии Австрия
16 декабри соли 2013 Куртс дар кобинаи дуввуми Вернер Файман вазири корҳои хориҷии Австрия таъйин шуд. Ваколатҳои роҳбари Вазорати корҳои хориҷии Австрия бо дархости Куртс васеъ карда шуда, инчунин масъалаҳои ҳамгироии иҷтимоиро дар бар мегиранд. Дар замони савгандёдкунии худ Себастян Куртс ҷавонтарин вазири ҳукумати Австрия аз замони таъсиси ҷумҳурӣ, ҷавонтарин вазири корҳои хориҷӣ дар Иттиҳоди Аврупо ва ҷаҳон буд.

Ҳамчун вазири корҳои хориҷии Австрия, ӯ аз 1 январ то 18 декабри соли 2017 раёсати САҲА раисӣ мекард.

### Кантслери федералии Австрия
[чап|мини|200x200пкс| Бо президенти [Владимир Путин|Русия Владимир Путин. Москва, 28 феврали 2018]]
[чап|мини|200x200пкс| Бо Сарвазири Бритониё [Борис Ҷонсон. Лондон, 26 феврали 2020]]
Дар интихоботи қабл аз вақти парлумонӣ дар Австрия, 15 октябри соли 2017, Ҳизби Халқии Австрия таҳти роҳбарии Куртс мақоми аввалро касб кард. Пас аз натиҷаҳои интихобот Себастян Куртс ба вазифаи канслери федералии Австрия таъйин шуд.

15 декабри соли 2017 Куртс бо Ҳизби рости озодии Австрия созишномаи эътилофӣ ба даст овард, ки мувофиқи он ҳизб портфелҳои вазирони асосии мудофиа, корҳои хориҷӣ ва дохилиро ба даст овард. 18 декабри соли 2017 Куртс савганд ёд кард ва ҷавонтарин сарвари ҳукумати ҷаҳон шуд, ки он замон дар ин вазифа буд.

27 майи соли 2019, парлумони Австрия дар робита бо моҷарои Ибитса-гейт дар бораи эътимод ба Себастян Куртс вотум (қарор) баровард. Аз соли 1945 ин бори аввал аст, ки парлумони кишвар канслерро аз вазифа сабукдӯш мекунад. Рӯзи дигар Куртс қарори истеъфоро қабул кард.

Дар интихоботи қабл аз вақти парлумонии 29 сентябри соли 2019, Ҳизби Халқии Австрия бо роҳбарии Куртс бори дигар пирӯз шуд. 7 январи соли 2020 Куртс бори дуввум ба мақоми канслери федералии Австрия гузашт.

Куртс, сарфи назар аз мушкилоти сиёсии ба он алоқаманд, мутобиқи эътиқод ва арзишҳои ахлоқии худ сиёсати ошкорои тарафдори Исроилро пеша дорад.

## Далелҳои ҷолиб
* Себастян Куртс ҷавонтарин кантслер дар таърихи ҳукумати Австрия ва ҷавонтарин роҳбари ҳукумат дар ҷаҳон дар давраи нахустин раҳбарии ин кишвар аст. Вай инчунин бори дуюм аз 7 январи соли 2020 то имрӯз ҷавонтарин раҳбари ҳукумат дар ҷаҳон буд.

## Эзоҳ

## Пайвандҳо
* Сомонаи расмӣ )
* Сомонаи расмии канслери федералии Австрия )
* Профили Себастян Куртс '  дар канцелярия )
* Профили Себастян Куртс дар парлумон )
* Роҳбарияти Ҳизби Халқии Австрия )
* Себастян Куртс дар *[[Донишномаи Бритоннико|энсиклопедияи Британника]]*

Гурӯҳ:Роҳбарони кунунии кишварҳо
Гурӯҳ:Сарварони Аврупо асри XXI
Гурӯҳ:Сарварони асри XXI
Гурӯҳ:Сиёсатмадорони асри XXI
Гурӯҳ:Сиёсатмадорон аз рӯи алифбо
Гурӯҳ:Зодагони Вена
Гурӯҳ:Раисони САҲА
Гурӯҳ:Вакилони Шӯрои миллии Австрия
Гурӯҳ:Вакилони ландтаги Вена
Гурӯҳ:Дипломатҳои асри XXI
Гурӯҳ:Дипломатҳои Австрия
Гурӯҳ:Ҳуқуқшиносони Австрия
Гурӯҳ:Ҳуқуқшиносон аз рӯи алифбо
Гурӯҳ:Ҳуқуқшиносони асри XXI
Гурӯҳ:Аъзои Ҳизби халқии Австрия